A természettudomány fejlődése hatásának tanulságáról. 
13 
divatokat teremtenek, hogy a többiektől külömbözzenek, az 
alsóbb körök utánozzák őket, hogy hozzájuk hasonlítsanak. 
Ez a körforgás az eszmékben, idézi elő a divat folytonos 
változását. Uralma korában zsarnok egy-egy divat, nagyon 
kevesen tudnak előle menekülni, elsöpri az egyéni Ízlést és 
amig uralkodik, egy bizonyos autosuggestio utján még szépnek 
is tartja a tömeg. Pedig egy-egy divat sokszor csak azért 
keletkezik, hogy magasan álló személyiségek valamit elpalás- 
toljanak. Eugénia excsászárnő áldott állapota teremti meg a 
crinolin divatját, Victoria angol királynő nagy lábai az elől 
hosszú, a lábakat eltakaró női ruhát. 
Érdekes jelenség a divatnál az is, hogy néha az alsóbb 
osztály divatja lesz általánossá, ez azonban rendesen rövid 
ideig tart, nemzeti fellobbanások alkalmával fordul elő, amidőn 
az összetartás eszméjét akarja dokumentálni az egész társadalom 
és egységének feltüntetésével akar állást foglalni az ellene 
irányuló áramlatokkal szemben. 
Az udvariassági formák elterjedése is az utánzásra vezet- 
hető vissza. Az erősebb külön tiszteletnyilvánitásokat követel 
és erőszakol ki a maga részére, a gyengébbet bántja ez, hogy ő 
nem részesül abban és enyhitett formában alkalmazza egy 
vele egyenlő erejűvel, azért, hogy az is alkalmazza vele szemben. 
Tarde szerint az udvariasság nem egyéb, mint kölcsönösség a 
hizelkedésben s ehhez nyugodtan hozzátehetjük azt, hogy ennek 
formáit az erősebb követelte tiszteletnyilvánitások utánzása 
adja meg, melyek lecsiszolódtak a tömeghasználat közben. A 
conventionális hazugságok elterjedésének magyarázatát is az 
utánzások adják meg. Uj eszmékkel nem biró, de mégis eredeti 
gondolkozásénak feltűnni akarók érdekes utánzása az, hogy 
mindig az ellenkezőjét teszik annak, amit mások elfogadnak, 
utánoznak. Minthogy azonban ez nem egyéb, mint az ellen- 
kezőjének cselekvése annak, amit a többség tesz, csak azért, 
mert a többség teszi, ez lényegében nem más, mint egy meg- 
fordított alakban érvényesülő utánzási folyamat. 
Ahhoz azonban, hogy a sociális fejlődés egyik leghatal- 
masabb tényezője, az utánzási folyamat létrejöhessen, jegecesedési 
központok szükségesek. 
